als_Latn dik_Latn sag_Latn
Për Juventusin është prag ndeshja më e nxehtë sa i përket rivalitetit sportiv. Në Firence, bardhezinjtë do të shkojnë me disa mungesa të rëndësishme, si Asamoah apo Romulo, për probleme muskulore, dhe Lihtshtajner si pasojë e skualifikimit. Pereira dhe Morata mund të luajnë titullarë në “Artemio Franchi”. Rrotacioni është i mundur edhe në prag të sfidës deçizive në Champions, të martën, në “Juventus Stadium”, ndaj Atletiko Madridit. Ndërkohë, trajneri i kryesuesve bën edhe një analizë të aventurës së deritanishme te bardhezinjtë: “Këtu tek Juventusi kam gjetur një strukturë të rëndësishme, sepse djemtë e ekipit të sektorit të të rinjve duke qenë se janë në kontakt me skuadrën e parë, mund të mësojnë dhe të ndjejnë atmosferën e ADN-në e të mëdhenjve. Kështu krijohet edhe ndjesia e përkatësisë që është thelbësore për rritjen e djembe”. Nota në thuajse gjysmën e rrugës: “Besoj se në këtë moment mund të konsiderohem i kënaqur. Mendoj se skuadra ka mundësi që të rritet edhe më shumë. Eshtë normale që të duhet edhe pak kohë për të arritur maksimumin. Kemi ndryshuar sistem loje dhe rezultatet janë duke ardhur, por jemi vetëm në pjesën e parë të sezonit dhe ndaj besoj se do të vazhdojmë të punojmë për të qëndruar sa më lart. Nuk duhet ta ulim asnjëherë tensionin dhe kujdesin, sepse sezoni është sigurisht shumë i vështirë. Eshtë një kampionat i bukur, tërheqës, ka një duel në krye dhe një duel për vendin e tretë. Ndaj, do të jetë një turne i bukur, përveç se për luftën, edhe për qëndrimin në Serinë A. Eshtë një kampionat shumë i ekuilibruar. Skuadrat italiane janë duke u kthyer pak nga pak duke luftuar për Europa League. Ne dhe Roma, në Champions, kemi mundësi të mira”. Por, kush është pika maksimale e arritur nga Juventusi deri tani: “Ndeshja më e mirë e sezonit, si emocion, ishte derbi, sepse nuk vuajtëm, pasi shënuam golin e fitores dhe ndeshja mbaroi. Teknikisht, ishte suksesi në Romë, ndaj Lacios”.
Alegri: Sistemi i ri më kënaq, pres që Juventusi të rritet!0
Share.
als_Latn als_Latn eng_Latn